text: Hvad sker det, hvis man blander genrer?
  18 februar 2011 kl. 11.15
  Studerende i Esbjerg laver et eksperiment.
  37 studerende ved Syddansk Musikkonservatorium og Skuespillerskole  vil i næste uge lave et eksperiment.
  Fem uddannelsesretninger mødes. Spørgsmålet lyder: Bliver der skab en sjette?
  - Vi vil gerne forsøge at skabe en platform, hvor vi tager de smukkeste aspekter fra alle kunstarter. Vi blander klassiske instrumenter med elektronisk musik og improvisatorisk teater, fortæller pianisten
  Catrine Frølund, der er supervisor for ensemblet, der hedder ?The Very Very Orchestra?.
  Sidst i næste uge tager orkestret på turne rundt i landet og kan opleves på så forskellige steder som et flygtningecenter, en højskole, et spillested og et musikkonservatorium.
  Baggrunden er følgende:
  I 1994 begyndte jazzpianisten Butch Lacy at lade rytmiske og klassiske studerende mødes i en ny orkesterform på Vestjysk Musikkonservatorium. Senere er konservatoriets elektroniske line,
  Tonespace, også blevet inddraget ud fra det erklærede mål at nedbryde barriererne mellem genrebetegnelser.
  Efter dannelsen af Syddansk Musikkonservatorium & Skuespillerskole i 2010 er konceptet udvidet til også at omfatte folkemusik og skuespil.
  